Jasur Hamroyev: O'zbek xalqi darg'alari qaytganidan xursand 
Shavkat Mirziyoyev prezidentlikka kelishi bilan O'zbekiston shou-biznesida qanday o'zgarishlar kuzatilmoqda? Bugungi san'at va madaniy hayot qanday?
VASHINGTON — sayti asoschisi, yulduzlar faoliyatini yoritib tanilgan jurnalist shu kunlarda Amerikada. Shtatma-shtat kezib, vatandoshlar bilan muloqotda. Vashingtonda "Amerika Ovozi" bilan suhbatda aytishicha, u yangi kitob ustida ishlamoqda. Qahramonlar - xorijda o'z yo'lini topgan, o'z yo'lida dunyoni o'zgartirishga bel bog'lagan o'zbekistonliklar. Bundan muddao nima? O'zbekiston ahli o'z farzandlarining yutuqlari, fikr-qarashlarini bilishni xohlaydi, deydi ijodkor. Ozodbek Nazarbekov Madaniyat vaziri o'rinbosari lavozimida ekan, bu sohada o'zgarishlar qilishga harakat qilmoqda, lekin baho berishga hozircha erta, deydi jurnalist. Uning tahlilicha, o'zbek musiqa olamida yangicha ijod ko'zga tashlanmaydi. Rang-baranglik, serqirralik yetishmaydi. Rep janri mamlakatda hali ham tirikmi? Jasur Hamroyevdan bu savolimizga ham javob oldik. Videoni tomosha qilib, bilib olasiz. Jurnalist ijtimoiy tarmoqlardagi jonli strimlari bilan ham jamoatchilik ko'ziga tushgan. Bu safar u "Amerika Ovozi" jurnalisti bilan muloqot qildi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.